**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/30, 14.08.2017թ.

**Բողոք բերող անձ՝** «Աշոտ և Հայկ Եղբայրներ» ՍՊԸ

**Պատվիրատու՝** Ջրվեժի համայնքապետարան

**Գնման ընթացակարգի ծածկագիրը և առարկան՝** «ԿՄՋՀ-ԳՀԱՇՁԲ-17/3» ծածկագրով գնանշման հարցման ընթացակարգ / Ջրվեժ համայնքի 20-րդ և 28-րդ փողոցների արտաքին լուսավորության ցանցի կառուցման աշխատանքների ձեռքբերում

**Բողոքի պահանջը`**

1.Կասեցնել «ԿՄՋՀ-ԳՀԱՇՁԲ-17/3» ծածկագրով գնանշման հարցման ընթացակարգի պատվիրատուի և գնահատող հանձնաժողովի կայացրած որևէ որոշման իրականացումը, այդ թվում նաև պայմանագրի կնքման գործընթացը, մինչև բողոքի վերաբերյալ վերջնական որոշման ընդունումը:

2.Դադարեցնել՝ «ԿՄՋՀ-ԳՀԱՇՁԲ-17/3» ծածկագրով գնանշման հարցման ընթացակարգի հանձնաժողովի կողմից 27.07.2017թ. թիվ 3 արձանագրությամբ «Աշոտ և Հայկ Եղբայրներ» ՍՊԸ-ի հայտը մերժելու, ինչպես նաև «ԱՐԳՈՀՇԻՆ» ՍՊԸ-ին առաջին տեղ զբաղեցրած մասնակից ճանաչելու որոշումները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: